รู้จัก บัตรเดบิต Be1st Digital AIS POINTS บัตรเดบิตใบแรกในเมืองไทยที่แจก AIS POINTS
หากเอ่ยถึง บัตรเดบิต สิ่งแรกที่คนจะนึกถึงคือการกดเงินสดผ่านตู้ ATM   แต่ ณ วันนี้ สถานการณ์เปลี่ยนไปอย่างสิ้นเชิง  เมื่อใคร ๆ ต่างก็ใช้ โมบายแบงก์กิ้ง แทนการใช้เงินสด พร้อมกับหันมาซื้อสินค้าผ่านช่องทางออนไลน์ 
7 เม.ย. 2566

รู้จัก บัตรเดบิต Be1st Digital AIS POINTS บัตรเดบิตใบแรกในเมืองไทยที่แจก AIS POINTS
AIS BBL X ลงทุนแมน
หากเอ่ยถึง บัตรเดบิต สิ่งแรกที่คนจะนึกถึงคือการกดเงินสดผ่านตู้ ATM
แต่ ณ วันนี้ สถานการณ์เปลี่ยนไปอย่างสิ้นเชิง 
เมื่อใคร ๆ ต่างก็ใช้ โมบายแบงก์กิ้ง แทนการใช้เงินสด พร้อมกับหันมาซื้อสินค้าผ่านช่องทางออนไลน์
เมื่อเป็นเช่นนี้บัตรเดบิตของธนาคารต่าง ๆ ต้องปรับตัวด้วยการมีฟังก์ชันการใช้งานที่มากกว่าการกดเงินสดเหมือนในอดีต
ล่าสุด ได้มีบัตรเดบิตใบใหม่ ที่เพิ่งเปิดตัวไปไม่นาน ถือเป็นการฉีกกฎบัตรเดบิตรูปแบบเดิม ๆ
คือ บัตรเดบิต Be1st Digital AIS POINTS ของธนาคารกรุงเทพ ที่เป็นการร่วมมือกับทาง AIS
เมื่อเป็นการร่วมมือกันของ 2 องค์กรยักษ์ใหญ่ต่างอุตสาหกรรม
บัตรเดบิต Be1st Digital AIS POINTS ย่อมไม่ใช่บัตรเดบิตธรรมดาทั่ว ๆ ไป
เพราะถือเป็นครั้งแรกที่บัตรเดบิตในเมืองไทยสามารถได้รับ AIS Points เมื่อใช้จ่ายผ่านบัตร
และในความไม่ธรรมดานี้ ลูกค้าผู้ถือบัตรจะได้ประโยชน์อะไร ?
ส่วนทาง AIS กับ ธนาคารกรุงเทพ มีเป้าหมายอะไรทางธุรกิจ ในการร่วมมือครั้งนี้ ?
ลงทุนแมน จะสรุปให้ฟัง
กฎพื้นฐานในการออกสินค้าใหม่ ๆ ให้ประสบความสำเร็จบนโลกใบนี้ 
คือ สินค้านั้นต้องตอบโจทย์ความต้องการ และพฤติกรรมของผู้ใช้งานได้อย่างตรงจุด
บัตรเดบิต Be1st Digital AIS POINTS ก็เข้ามาตอบสนองประเด็นนี้ได้อย่างลงตัว
รู้หรือไม่ ? ในปี 2022 ที่ผ่านมา คนไทยช้อปออนไลน์คิดเป็นมูลค่า 8 แสนล้านบาท
โดยคาดว่า เมื่อถึงปี 2027 มูลค่าการช้อปออนไลน์ในประเทศจะสูงถึง 1.6 ล้านล้านบาท
ทำให้บัตรเดบิตใบนี้ นอกจากจะสามารถสมัครบัตรรูปแบบดิจิทัล บนแอปฯ โมบายแบงก์กิ้ง  
ของธนาคารกรุงเทพ  ที่สามารถช้อปปิงและทำธุรกรรมออนไลน์ได้สารพัดอย่างแล้วนั้น
ก็ยังมีจุดเด่นคือ สมัครและใช้งานบัตรได้ทันที ยกระดับความปลอดภัยข้อมูลบัตรเดบิต 
ได้แก่ ข้อมูลหมายเลขบัตร 16 หลัก, รหัส CVC และ วันหมดอายุบัตร จะแสดงบนโมบายแบงก์กิ้ง จากธนาคารกรุงเทพเท่านั้น และหากผู้สมัครต้องการบัตรพลาสติก ข้อมูลบนบัตรจะแสดงเพียงชื่อและนามสกุลเท่านั้น
นอกจากนี้ยังเพิ่มความสะดวกในการจัดการใช้งานบัตร เช่น เปิด-ปิดการใช้งานบัตร, 
เปลี่ยนแปลงวงเงินชำระค่าสินค้า/บริการ หรืออายัดบัตร ได้ด้วยตนเองง่าย ๆ ตลอด 24 ชม.
โดยหนึ่งในไฮไลต์สำคัญคือ การใช้จ่ายผ่านบัตรเดบิตใบนี้ เราจะได้ AIS Points มาใช้ต่อด้วย
ทำให้เป็นบัตรที่น่าจะถูกใจสายช้อปออนไลน์หลายคน เพราะทุก ๆ การช้อปออนไลน์ 200 บาท ผ่านบัตรใบนี้ จะได้รับ 1 AIS Point โดยรับได้สูงสุด 100 พอยท์ต่อบัตรต่อเดือน
วิธีรับ AIS POINTS ก็แสนง่าย เพราะเมื่อใช้บัตรเดบิตใบนี้ ซื้อสินค้าผ่านร้านค้าออนไลน์ต่าง ๆ  
ลูกค้าจะได้รับพอยท์ และสามารถตรวจสอบคะแนนที่ได้รับผ่านช่องทางโมบายแบงก์กิ้ง ธนาคารกรุงเทพ และ myAIS App ได้รวมถึงยังใช้ พอยท์แลกเป็นส่วนลดในการช็อปได้ทันที ผ่าน 1,800,000 ร้านค้าทั่วประเทศ ที่มีทั้งแบรนด์ชั้นนำ,ร้านสตรีทฟูด จนถึงร้านรถเข็น และอื่น ๆ อีกมาก
จะเห็นว่า การใช้งานต่าง ๆ อยู่บนพื้นฐานของคำว่า “ง่าย”
การสมัครบัตร Be1st Digital AIS POINTS ก็เช่นกัน..
เริ่มต้นแค่ดาวน์โหลดและสมัครแอปฯ โมบายแบงก์กิ้ง ธนาคารกรุงเทพ จากนั้นก็เปิดบัญชีออนไลน์ผ่านทางแอปฯและสมัครบัตรเดบิต Be1st Digital AIS POINTS ภายในวันเดียวกัน
โดยไม่ต้องเสียค่าธรรมเนียมมูลค่า 300 บาท และช้อปออนไลน์ตั้งแต่ 100 บาทขึ้นไป 
ยังได้รับ AIS Points 200 พอยท์ เพิ่มเติมอีกด้วย
จะเห็นว่าการร่วมมือกันครั้งนี้ของธนาคารกรุงเทพกับทาง AIS ผลประโยชน์ก็ตกอยู่กับลูกค้าผู้ถือบัตร 
เมื่อมีการใช้เทคโนโลยีทางการเงินทำให้การใช้ Benefit ต่าง ๆ ของบัตร อยู่บนคำว่า “ง่าย” 
ขณะเดียวกันทุก ๆ การใช้จ่ายผ่านบัตรจะมอบ AIS POINTS ที่ใช้เป็นส่วนลดเมื่อซื้อสินค้าต่าง ๆ 
ถือเป็นการลดค่าใช้จ่ายในแต่ละวัน
เมื่อบัตรมี Benefit ตอบโจทย์ได้เกินคาด
ทำให้ทางธนาคารกรุงเทพฯ ตั้งเป้าหมายจะมีลูกค้าสมัครบัตร Be1st Digital AIS POINTS 
มากกว่า 6 ล้านบัตร ภายใน 5 ปี
นั่นคือเป้าหมายของธนาคารกรุงเทพ ส่วนทางฝั่ง AIS ก็มีเป้าหมายธุรกิจที่น่าสนใจไม่แพ้กัน..
เมื่อ ณ วันนี้ AIS ไม่ได้จำกัดตัวเองเป็นผู้ให้บริการสัญญาณโทรศัพท์เคลื่อนที่เหมือนในอดีต
แต่ต้องการเพิ่มขีดความสามารถโครงข่ายอัจฉริยะมาตอบโจทย์ชีวิตประจำวันของคนไทย 
พร้อมผลักดันระบบเศรษฐกิจของประเทศเข้าสู่โลกดิจิทัล
ทำให้ช่วงที่ผ่านมา เราเห็น AIS สร้างบริการใหม่ ๆ ทั้งลงทุนเอง และร่วมมือกับบริษัทอื่น ๆ 
โดยการร่วมมือกับธนาคารกรุงเทพ ออกบัตรเดบิต  Be1st Digital AIS POINTS ก็เช่นกัน
รู้หรือไม่ ปีที่ผ่านมามีลูกค้าที่ใช้ AIS POINTS รวมกันมากกว่า 1 พันล้านพอยท์   
ผ่านทั้งร้านอาหาร, ช้อปออนไลน์, ความบันเทิงต่าง ๆ จนถึงนำไปแลกค่าโทร, ค่าอินเทอร์เน็ต เป็นต้น
คงพอมองภาพกันออกว่า การให้บัตรเดบิต Be1st Digital AIS POINTS 
มีการแจก POINT ทุกๆ การช้อปออนไลน์ นอกจากจะเป็นแรงดึงดูดในการสร้างฐานลูกค้าให้แก่ตัวเอง
ยังเป็นกลวิธีแยบยลในการสร้าง Loyalty Program
เบื้องหลังเรื่องนี้มาจากการที่ AIS เคยสำรวจความคิดเห็นลูกค้าตัวเอง 
พบว่าในจำนวน 46 ล้านเลขหมาย มีอยู่ราว 23 ล้านเลขหมายที่เข้าร่วมโปรแกรม  AIS POINTS
นอกจากสัญญาณบริการที่เสถียร ครอบคลุมทุกพื้นที่ งานบริการดูแลลูกค้า รวมถึงโปรแกรมคะแนนอย่าง AIS POINTS ยังถือเป็นอีกหนึ่งไม้ตายที่มัดจำลูกค้าไม่ให้เปลี่ยนไปใช้บริการของคู่แข่ง
ขณะเดียวกัน AIS POINTS ที่ใช้แลกส่วนลดและสิทธิพิเศษต่างๆ ที่มีกว่า 1,800,000 ร้านค้า
ที่ยังแทรกซึมไปถึงร้านค้าในตลาดนัด,ร้านข้างทาง,ร้านรถเข็นต่าง ๆ ที่กระตุ้นให้คนจับจ่ายซื้อสินค้าจากร้านค้าเหล่านี้
จะเห็นว่า การร่วมมือกันครั้งนี้ ไม่ใช่การขับเคลื่อนธุรกิจของทั้ง 2 องค์กรอย่างเดียว
มันยังเป็นอีกหนึ่งจิกซอว์เล็ก ๆ ที่ช่วยยกระดับให้ประเทศไทย เข้าสู่ระบบเศษฐกิจดิจิทัลเต็มตัวในอนาคต
รายละเอียดเพิ่มเติม 
References
-เอกสารประชาสัมพันธ์ AIS
-เอกสารประชาสัมพันธ์ BBL